Արարատյան որդան կարմիր կոչվող միջատը չնայած աննշան չափերին (առավելագույնը 12 մմ երկարություն ունի)՝ օժտված է զարմանալի հատկություններով, որոնք հայտնաբերելով` մեր նախնիները կարողացել են օգտակար եւ առողջարար պատրաստուկներ ստանալ: Բայց միջատի համբավը հիմնականում պայմանավորված է հռչակավոր որդան կարմիր ներկանյութով, որի համար սարսափելի չեն ժամանակի, լույսի, ջերմության եւ խոնավության քայքայիչ ազդեցությունները: